Dadu

**Dadu**, asal kecap dadu tina bahasa Portugis *Dado* nu hartina 1. hiji wujud atawa badan nu panjangna, rubakna jeung luhurna, kubik. 2. sintir. Numutkeun *Encyclopedia Britannica*, dadu (bahasa inggrisna *dice*, singular *die*) nyaéta barang leutik (*polyhedrons)* nu dijadikeun sarana pikeun maén judi jeung maén kaulinan-kaulinan sosial. Wangun dadu nu pangilaharna nyaéta kubus nu ditandaan ku titik ti hiji semet ka genep. Titik-titikna diatur maké pola-pola konvénsional nepi ka unggal sisi nu patonggong-tonggong jumlahna salawasna tujuh. Sanajan kitu loba ogé dadu dina wangun jeung rarancang rupa séjénna tur jumlah sisi nu béda. Ari fungsi dadu nyaéta keur ngahasilkeun angka acak.

Cara maénkeun dadu (kajaba dadu sintir) nyaéta dikocok saengangna boh ku leungeun atawa diwadahan heula, tuluy dipuragkeun atawa dialungkeun atawa digorolongkeun, engké sisi pangluhurna dianggap angka nu kaluar. Dadu nu dipaké dina hiji kaulinan bisa hiji atawa leuwih ti hiji, gumantung kana kaulinanna
Gambar:Dice (11015609).jpg|Dadu

## Sajarah 
Dadu jeung wangun-wangun sarupa saméméhna mangrupa sarana kaulinan pangkolotna nu pernah kanyahoan. Sophocles ngalaporkeun yén dadu diciptakeun ku legénda Yunani Palamedes mangsa keur ngepung Troya, sedeng Heredotus keukeuh nyatakeun yén dadu téh diciptakeun ku urang Lydia dina mangsa Raja Atys. Duanana dilemahkeun ku sawatara timuan arkéolog nu nunjukkeun yén dadu pernah dipaké di masyarakat-masyarakat saméméhna.
Gambar:3024 Roman Lead dice (FindID 287239).jpg|Dadu jaman Romawi

## Produksi dadu 
Dadu kiwari dijieun tina bahan palastik polymer atawa palastik selulosa jeung bahan pawarna. Pikeun dadu nu hadé bahanna ditambahan ku fiberglass jeung bahan-bahan panahan sinar ultra violét. Nyieunna dicitak. Bahan-bahan dipanaskeun tuluy diasupkeun kana citakan. Sanggeus reureup dikaluarkeun dina citakan maké sawatara campuran kimia.

## Rupa-rupa dadu 
### Dadu standar 
Dadu standar nyaéta dadu no sok remen kapanggih dina kaulinan sapopoe, disebutna dadu teu sampurna. Sisina semu baruled, teu seukeut.

jmpl|Dadu kasino

### Dadu backgammon 
Nyaéta dadu sampurna di luhur tapi ujung-ujungna teu sareukeut.
Gambar:Backgammon dice example 3-3.png|Kaulinan backgammon
Gambar:Backgammon PrecisionDice.jpg|dadu backgammon

### Dadu piramid 
Dadu nu wandana siga piramida, 4 sisi.
Gambar:Morpheein dice.PNG|Dadu piramida (katilu ti kénca).

### Dadu Polihédral 
Dadu Polihédral: Dadu nu didasarkeun kana jumlah sisina. Kaasup dadu kubus, Ngan dina dadu polihédral mah teu maké titik tapi ku angka. Contona panggunaanna dina kaulinan maénkeun peran (*Role Playaing Game*) *Dungeons and Dragons* (D&D).
Gambar:5dmk2-1046 (4434184971).jpg|Dadu polihédral

### Dadu *custom* (kumaha kaperluan/kahayang) 
Dadu sakaperluna: nyaéta dadu nu titik-titikna sawaréeh atanapi kabéh diganti ku angka atawa gambar. Bisa alatan kaperluan kaulinanna atawa kahayang nu nyieunna sangkan leuwih alus katinggalina. Contona dadu poker, dadu hoo hey how, dadu mahjong, dadu zombie, dadu pikeun RPG jeung réa-réa deui dadu nu diganti ku tulisan, angka, simbul atawa gambar.
Gambar:Symb Dice RPG d6.JPG|Rupa-rupa dadu *custom*

### Dadu bunder 
Dadu bunder: nyaéta dadu nu bentukna bunder siga bal.
Gambar:D06 sphere.jpg|Dadu bunder

### Dadu manipulasi 
Dadu manipulasi: nyaéta dadu nu geus diutak-atik, fungsina pikeun ngalicikan. Umumna dina dadu kubus.

### Dadu alternatif 
Mun ditinggal dina fungsina nyéta pikeun ngaluarkeun angka acak, alat-alat lain nu fungsina siga dadu téh di antara:

-         Koin: contona duit receh.
Gambar:100 rupiah coin reverse.jpg
-         Dreidel: modél gasing, kaulinan urang Yahudi.
Gambar:Dreidel 001.jpg|dreidel
-         Teetotum: modél gasing diangkaan, wandana siga koin, sisina diangkaan.
Gambar:Teetotum 1881.png|teetotum
-         Dadu sintir: modél gasing, wandana segi genep kongruén.
Gambar:Chinese Teetotum 1893.png|dadu sintir
-         Dadu gorolong: siga gir panjang, digorolongkeun, gigirna teu maké angka.
Gambar:Crystal Caste percentile dice.png|dadu gorolong

-         Trapezohedron; bentukna siga dua aseupan nu silih turuban.
Gambar:D50 trapezohedron dice.JPG|dadu trapezohedron
-         Daldos: bentukna siga dadu gorolong tapi segi opat.
Gambar:Daldøs dice.jpg
Alat-alat di handap disebut ogé dadu alternatif.

### *Software* dadu 
Teu boga dadu? Gampang, kiwari *Google Play Store* geus nyadiaan aplikasi-aplikasi dadu pikeun telepon pintér, malahan mah dadu polihédral gé aya.

## Kaulinan nu make dadu 
Kaulinan-kaulinan sohor nu maké dadu

-         Dadu Batok/Tempurung/Kopyok

-         Dadu Poker

-         Backgammon

-         Craps

-         Pig

-         Monopoli

-         Ular tangga

-         Ludo

-         *Dungeons & Dragons*

-         Jrrd.
Gambar:Ludo board.svg|ludo
Gambar:German Monopoly board in the middle of a game.jpg|monopoli
Gambar:Craps.svg|craps
Gambar:Snakes and ladders1.JPG|ular tangga

## Catetan Suku